27/07/2011 | Administración LocalMunicipal
Lousame
Designacións dedicacións exclusiva e parcial

O Pleno do Concello de Lousame, en sesión que tivo lugar o día 6 de xullo de 2011, adoptou, entre outros, o seguinte acordo sobre cargos a desempeñar con dedicacións exclusiva ou parcial: “PRIMEIRO.- Determinar que os seguintes cargos se realicen en réxime de dedicación parcial ou exclusiva: Alcaldía: Realizará as súas funcións en réxime de dedicación exclusiva, co fin de poder atender con maior dispoñibilidade as funcións propias da Alcaldía deste Concello, especialmente durante o horario de mañá e de atención ó público, todo elo debido ó incremento progresivo das xestións necesarias e da implicación requirida para o eficaz desenvolvemento das mesmas. Concellería de educación, servizos sociais, relacións veciñais, telecomunicacións e protección civil: Desempeñada pola concelleira e primeira tenente de alcalde Dona Mª José Maroñas Sóñora. Realizará as súas funcións en réxime de dedicación parcial, de cinco horas diarias, ás tarefas propias do seu cargo co fin de poder atender con maior dispoñibilidade as funcións delegadas pola Alcaldía deste Concello, especialmente durante o horario de mañá e de atención ó público, todo elo debido ó incremento progresivo das xestións necesarias e da implicación requirida para o eficaz desenvolvemento das mesmas. SEGUNDO. Establecer o seguinte réxime de retribucións polo desempeño dos cargos a que se refire o punto anterior: Alcaldía: Con efectos dende o día da súa toma de posesión como alcalde nesta lexislatura, e dicir, desde o día 11 de xuño de 2011, fixándolle unha retribución de 2.554,34 euros brutos mensuais, continuando de alta no réxime xeral da seguridade social, co percibo tamén de dúas pagas extraordinarias nos meses de xuño e decembro, ambas por ese mesmo importe; estas retribucións serán actualizadas segundo o establecido nas leis de Orzamentos Xerais do Estado para o persoal funcionario. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos ocasionados polo exercicio do seu cargo, cando sexan efectivos, e previa xustificación destes. Concellería de educación, servizos sociais, relacións veciñais, telecomunicacións e protección civil: Con efectos dende o día seguinte ó da adopción do presente acordo polo Pleno do Concello, fixándolle unha retribución de 876,69 euros brutos mensuais, e dándoo de alta no réxime xeral da seguridade social, co percibo tamén de dúas pagas extraordinarias nos meses de xuño e decembro, ambas por ese mesmo importe; estas retribucións serán actualizadas segundo o establecido nas leis de Orzamentos Xerais do Estado para o persoal funcionario. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos ocasionados polo exercicio do seu cargo, cando sexan efectivos, e previa xustificación destes. TERCEIRO. Que se publique no Boletín Oficial da Provincia de forma íntegra o acordo plenario, ós efectos do seu xeral coñecemento.” Lousame, 11 de xullo de 2011. O alcalde, Asdo.: José Santiago Freire Abeijón.